REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj: 06-2/277-14

3. oktobar 2014. godine

B e o g r a d

Odbor za poljoprivredu, šumarstvo i vodoprivredu je na sednici održanoj 02.10.2014. godine, a na osnovu člana 56. stav 1, alineja 3 doneo:

Z A K Lj U Č A K

1. Odbor u vezi Odluke o uvozu cigareta iz Evropske unije po preferencijalnoj stopi predlaže da se odobrena kvota od 1600 tona + 20 tona cigareta rasporedi pravedno svim učesnicima u proizvodnji i prometu duvana iz država članica EU i s tim u vezi pohvaljujemo napore Vlade Srbije, s obzirom da se ta kvota ne odnosi samo na jednu zemlju i jednog izvoznika ili uvoznika.
2. Odbor podržava napore Ministarstva poljoprivrede, Uprave za veterinu, i ostalih službi, da se proizvođačima mesa i drugih proizvoda omogući i dozvoli izvoz u Rusiju i obnove izvozne dozvole u Rusiju onima kojima su privremeno suspendovane.
3. Odbor predlaže Ministarstvu poljoprivrede i Vladi da povede pregovore o mogućnostima prolongiranja dugova poljoprivrednih proizvođača prema bankama i lizing kućama na ugroženim područjima.
4. Odbor predlaže da se održi sastanak sa predstavnicima Kompenzacionog fonda u prisustvu predstavnika Ministarstva poljoprivrede , u vezi otklanjanja problema poslovanja javnih skladišta i Kompenzacionog fonda.
5. Odbor preporučuje da se radi obnove stočarstva razvijaju reproduktivni centri i proizvodi i uvozi priplodni materijal, te da se razvija stočarstvo, a da najveći doprinos na takav način daju individualna poljoprivredna gazdinstva i time u potpunosti obnovi stočarstvo u Srbiji.
6. Odbor preporučuje Vladi, Ministarstvu poljoprivrede i drugim nadležnim ministarstvima, da se obrazuju mešovite zadružene inspekcijske službe, koje će dežurati 24 časa i koje će se baviti sprečavanjem šverca u unutrašnjoj i spoljnoj trgovini, sanitarnim, fitosanitarnim, veterinarskim i finansijskim prekršajima.
7. Odbor obaveštava Vladu i Ministarstvo poljoprivrede da ćemo u narednom periodu raspravljati o problemu kafilerija.
8. Odbor preporučuje Vladi i Ministarstvu poljoprivrede da se izvrše kadrovske promene u Upravi za veterinu.
9. Odbor se slaže sa inicijativom Milorada Dobrića, glavnog urednika revije „Selo“, da se podrži fondacija „Domaćin Srbije“.

PREDSEDNIK ODBORA

Marijan Rističević s. r.